14 को हज यात्रा के लिए ऑनलाइन लॉटरी
जमशेदपुर| हजयात्रा 2017 के लिए अाजमीन हज के चयन के लिए कुराअंदाजी (लॉटरी) 14 मार्च को ऑनलाइन होगा। साकची जामा मस्जिद हज कमेटी के सदस्य अशफाक हैदर ने बताया- जिन राज्यों में हज कमेटी आॅफ इंडिया द्वारा जारी कोटा से अधिक आवेदन होते हैं, वहां के आजमीन हज के चयन के लिए ऑनलाइन लॉटरी होती है। हज कमेटी आॅफ इंडिया द्वारा 14 से 21 मार्च के बीच अलग-अलग राज्यों में लॉटरी की प्रक्रिया अपनाई जाएगी। झारखंड में 14 मार्च को अपराह्न 3.30 बजे रांची स्थित झारखंड राज्य हज समिति के कार्यालय में ऑनलाइन लॉटरी होगी। दूसरी ओर, राज्य का कोटा बढ़ाए जाने की मांग उठने लगी है। हज सेवा से जुडे़ लोगों और कई मुस्लिम संगठनों ने झारखंड का कोटा बढ़ाने की मांग की है।
hin_Deva hin_Deva